Viktorji 2012: RTV umaknila posnetke spornih skečev

"Trenirkarji" na Viktorjih 2011

© RTVS

"Podelitev nagrad Viktorji 2011 je bila kljub dogovorom med Televizijo Slovenija, ki je podelitev le prenašala, in revijo Stop kot organizatorico neprimerno izrabljena za politično opredeljevanje in agitacijo," so sporočili iz službe za odnose z javnostjo RTV Slovenija. Dodali so, da je šlo za nedopustno zlorabo živega prenosa prireditve, ki ni potekala skladno s scenarijem, ki ga je Televizija Slovenija prejela v vpogled. Posnetka prireditve zato ne bodo predvajali v okviru ponovitev oddaj, do njega pa ne bo mogoče dostopati niti preko arhiva na spletni strani RTV Slovenija, lahko pa si jih pogledate na naši strani.

Na prireditvi, ki jo je letos povezovalo več voditeljev, so se dotaknili političnega dogajanja, med drugim lanskih volitev, t.i. shoda trenirkarjev, vprašanj glede homoseksualnosti in družinskega zakonika, združevanja ministrstev ter ponarejenega spričevala.

VygatGyO36E

Lyj_EVTi_Q4

xlaZbnPWR9g

E-lsjIAr_IA

giM811p6-B8

6pUoQ2PR2bo

tYVVQjvnWy4

WQ2wOjxGNzQ

igZLLt6sO0A

6pUoQ2PR2bo

Novinarji RTV Slovenija ravnanje vodstva v zvezi s sobotno podelitvijo viktorjev za najvidnejše slovenske medijske dosežke ostro obsojajo. Ob tem želijo opozoriti, da ne presojajo vsebine podelitve nagrad, nedopustno pa se jim zdi, da to počne poslovno vodstvo RTV Slovenija in da tega ne dovoli javnosti, ki za to celo plačuje RTV prispevek.

Sporočila, ki jih slovenski javnosti pošilja vodstvo RTV Slovenija, so po njihovem prepričanju zaskrbljujoča. Vodstvo z njimi sporoča, da "programski del hiše prireditev, ki jih prenaša, nima pod osnovnim nadzorom. Sporoča, da svoje odločitve prilagaja dnevnemu družbeno-političnemu vzdušju. Sporoča, da je (samo)cenzura še vedno del slovenskih medijev," sta v sporočilu za javnost zapisala aktiv novinarjev Radia Slovenija in aktiv novinarjev Informativnega programa Televizije Slovenija.

Sporočili so, da prireditev ni potekala skladno s scenarijem, ki ga je Televizija Slovenija prejela v vpogled, zato posnetka prireditve ne bodo predvajali v okviru ponovitev oddaj, do njega pa ne bo mogoče dostopati niti preko arhiva na spletni strani RTV Slovenija.

Vendar pa je generalni direktor RTV Slovenija Marko Filli v nedeljo na družabnem omrežju Twitter potrdil, da si bo oddajo Viktorji 2011 po 25. marcu mogoče ogledati na spletnem portalu MMC. "Ma kakšna cenzura neki, lepo vas prosim! Posnetek bo počakal do izteka referendumske kampanje, ki je na nacionalki regulirana. To je vse," je zapisal na Twitterju.

Vodstvo RTV Slovenija je danes dodatno pojasnilo, da se je za umik posnetka podelitve viktorjev s programa odločilo na podlagi sprejetih in veljavnih pravil, v katerih je natančno določeno, kje in kako v programih RTV Slovenija sme potekati predstavitev mnenj o tematiki referenduma.

Pravila za predstavitev mnenj o vprašanju zakonodajnega referenduma o družinskem zakoniku, ki so bila objavljena 11. februarja letos, veljajo od 11. marca do vključno 23. marca za programe RTV Slovenija. Posnetek oddaje v času referendumske kampanje torej ne bo na voljo, bo pa do njega mogoče ponovno dostopati prek avdio/video arhiva na spletni strani www.rtvslo.si po 25. marcu, so zapisali v sporočilu za javnost.

Na podelitev viktorjev so se odzvali tudi v NSi. Kot so zapisali v sporočilu za javnost, so nad vsebino prireditve razočarani. Prireditev je bila "nekulturna, polna vulgarnosti, neprimernih izrazov, bila je tudi polna napadov na drugače misleče državljanke in državljane ter na nasprotnike družinskega zakonika. Bila je tudi v nasprotju z referendumskimi pravili", so zapisali.

Po njihovem prepričanju je oddaja "presegla satiro in prešla v podlo politično propagando", pri čemer je sodelovala tudi javna Televizija Slovenija. Zaradi "neprimernih vsebin na nacionalni televiziji v času, ko jo gledajo tudi otroci", mora urednik razvedrilnega programa Vanja Vardjan prevzeti odgovornost, menijo v NSi.

Ob tem se sprašujejo, "kako globoko je padla naša kultura in govorjena beseda v javnih medijih". Viktorji so po njihovem prepričanju "zaradi neprimerne vsebine nastopajočih izgubili svojo vrednost in žlahtnost", zato se je potrebno vprašati, ali Slovenija sploh potrebuje tovrstno prireditev, saj je ustvarjalci ne zmorejo izpeljati na kulturen in primeren način.

Ob tem pozivajo vodstvo nacionalne televizije, ki je neposredno prenašala prireditev, da razmisli o televizijskem prenosu Viktorjev naslednje leto.

Na dogajanje okrog letošnje podelitve viktorjev so se odzvali tudi v Pozitivni Sloveniji. Kot je zapisal poslanec Roman Jakič, sta odločitev poslovnega vodstva RTV Slovenija in nedopustno komentiranje vsebine prireditve vredna obsojanja in protesta. S samovoljno cenzuro namreč javni zavod posega v pravice gledalk in gledalcev, ki so kot plačniki RTV prispevka edini, ki lahko ocenjujejo ponujeni televizijski program.

Ob tem je izrazil veselje nad ostrim odzivom in jasnim ne, ki so ga "samocenzuri" izrekli novinarji RTV ter s tem pokazali pokončno držo in pripadnost profesionalizmu ter novinarski etiki. (STA, mh)